Държавен вестник, бр. 108, 2025 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  108
 
столове, учебна дъска, шкафове или хранилище за съхранение на основни и помощни инструменти и 
материали, поялници, специфични инструменти за ремонт и проверка на мехатронна техника, 
измервателни инструменти, като шублер, микрометър и индикаторен часовник, съоръжения и апарати 
по отделните хидравлични, пневматични и електрични съоръжения, механични модули и компоненти, 
различни видове сензори, датчици, микропроцесори и микроконтролери, лабораторен робот и 
лабораторни модели на мехатронни системи. 
Специализираните кабинети трябва да бъдат обзаведени с работни места за обучаващите се и 
работно място за преподавателите, бяла дъска, екран, мултимедия и др. 
Лабораториите, работилниците и компютърният кабинет трябва да бъдат обзаведени с 
рационален брой работни места за обучаваните и работно място за преподавателя, бяла дъска, екран, 
проектор, мултимедия. 
За обучение по част „Механика“ и „Машиностроене“ са необходими следните примерни 
машини: универсален струг, универсална фрезова машина, хидравлични и пневматични 
съоръжения – при възможност хидравлична станция, основни възли от металорежещи машини с 
цифрово програмно управление. За обучение по част „Електротехника и електроника“ са 
необходими 
електротехнически 
съоръжения, 
сензори 
и 
датчици, 
микропроцесори 
и 
микроконтролери, лабораторни роботи със софтуер за програмиране и управление, лабораторни 
модели на мехатронни системи. За обучение по част „Компютърна техника и технологии“ е 
необходим компютърен кабинет, оборудван със съответен брой компютри, инсталирани със 
софтуер за компютърно проектиране от среден клас и 3D принтер. 
При дуална форма на обучение практическото обучение по специфичната за професията 
задължителна професионална подготовка се извършва в специализирана база на предприятия или 
фирми, които предлагат необходимото оборудване в зависимост от спецификата на професията. 
 
6. Изисквания към обучаващите 
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионални направления „Машинно инженерство“, „Електротехника, електроника и 
автоматика“ и „Комуникационна и компютърна техника“ от област на висше образование 
„Технически науки“ от Класификатора на областите на висше образование и професионалните 
направления, приет с Постановление № 125 от 2002 г. на Министерския съвет (обн., ДВ, бр. 64 от 
2002 г.), съответстващи на професията. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална 
квалификация при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности.